b'\n_START_ARTICLE_\nTanja Toma\xc5\xbei\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nToma\xc5\xbei\xc4\x8deva je leta 1965 diplomirala iz umetnostne zgodovine na ljubljanski Filozofski fakulteti in prav tam 1967 tudi iz etnologije. Od leta 1965 do 2001 je bila zaposlena v Slovenskem etnografskem muzeju v Ljubljani, nazadnje kot muzejska svetovalka za dru\xc5\xbebeno kulturo. Kot raziskovalka je raziskovala gostilne na Slovenskem oz. posamezne vidike materialne kulture in pripravila ve\xc4\x8d odmevnih razstav Gostilne na Slovenskem (1978), Novome\xc5\xa1ke gostilne in gostilni\xc4\x8darji (1981), Ljubljana po predzadnji modi (1983) in Igra\xc4\x8de (1999), Jaslice (2000) ter zanje pripravila kataloge. Prou\xc4\x8devala je tudi politi\xc4\x8dne lepake iz obdobja slovenskega osamosvajanja. Valvasorjeva nagrada (2000).'